kardosdrur/scandi-wiki huggingface dataset:
Lincoln City F.C.

Lincoln City Football Club er en engelsk fodboldklub fra Lincoln, Lincolnshire. Klubben spiller i Football League 1.

Klubben spiller sine hjemmekampe på Sincil Park, hvor der er plads til 10.120 tilskuere og har tilnavnet "The Imps" eller "The Red Imps" efter legenden om impen fra Lincoln. Holdet spiller traditionelt i rød og hvid-stribede trøjer, sorte shorts og hvide strømper.

Klubbens bedste resultat stammer fra 1902, hvor det opnåede en femteplads i 2. divsion (næstbedste række dengang), men har siden 1960-61 ikke spillet højere end i tredjebedste række. I FA Cuppen nåede holdet 18. februar 2017 som det første hold uden for Football League siden 1912 kvartfinalen efter sejr over Premier League-holdet Burnley F.C.

Etableret i 1884
Lincolnshire
Fodboldklubber i England
Bosættelse på Månen

Bosættelse på Månen er et foreslået tilblivelse af permanente menneskelig beboelse eller robotindustrier på Månen.

Opdagelsen af månevand på Månens sydpol af Chandrayaan-1 har genoptaget interessen i Månen. Polarkolonier kan også forhindre problemet med lange månenætter - omkring 354 timer, lidt mere end to uger – og udnytte Solen kontinuerligt, i det mindste under lokal sommer (der findes endnu ikke data for vinteren).

Permanent menneskelig beboelse på en anden planet end jorden er en af science fiction mest gennemgående temaer. I takt med at teknologien er blevet bedre, og bekymringer om menneskets fremtid på Jorden er øget, har argumentet om at rumkolonisering er muligt og et opnåeligt mål opnået større støtte. På grund af dens afstand til Jorden, er Månen ofte set som det mest naturlige valg til en ekspansion væk fra Jorden. Der er også forskellige projekter fra rumturisme-virksomheder for turisme på månen.

Referencer 

Rumfart
Gray's Anatomy

Gray's Anatomy er en engelsk fagbog om human anatomi oprindeligt skrevet af Henry Gray og illustreret af Henry Vandyke Carter. Tidligere udgaver hed Anatomy: Descriptive and Surgical og Gray's Anatomy: Descriptive and Applied, men bogens navn bliver normalt forkortet til, og senere udgaver navngivet, Gray's Anatomi. Bogen anses af de fleste som en ekstrem indflydelsesrig udgivelse om emnet, og er fortsat med at blive rettet og genudgivet siden den oprindelige udgivelsesdato i 1858 frem til i dag. Den seneste udgaven af bogen, den 42., blev udgivet i oktober 2020. Den foregående udgave kom i september 2015.

Bogen har lagt navn til serien Greys hvide verden, der på engelsk hedder Grey's Anatomy.

Referencer 

Faglitteratur udgivet i 1858
Anatomi
Lærebøger
Maldon

Maldon er en by i Maldon-distriktet i Essex i England med et indbyggertal (pr. 2015) på 21.741. Distriktet har et befolkningstal på 63.350 (pr. 2015). Byen ligger 58 km fra London. Den nævnes i Domesday Book fra 1086, hvor den kaldes Malduna/Meldona/Melduna.
Byen er kendt for det skelsættende slag ved Maldon i 991 e.Kr. Vikingerne vandt og indbyggerne måtte betale danegæld. I Maldon er der høstet det berømte flagesalt siden 1882.

Referencer 

Byer i England
Essex
Wilhelm Peters (billedkunstner)

For zoologen, se Wilhelm Peters (zoolog)

Wilhelm Otto Peters (født 1851 i Oslo, død 1935 i Drøbak), var en norsk maler. Han var i starten af 1880erne tæt forbundet med Skagensmalerne.

Uddannelse 
Wilhelm Peters uddannede sig i tegning hos David Arnesen og Johan Fredrik Eckersberg i årene 1867-70. Han arbejdede derefter som illustrator og opnåede herved Karl XVs opmærksomhed, hvilket første til at han fik muligheden for at studere videre på Kunstakademiet i Stockholm fra 1871 til 1873. Derefter rejste Wilhelm Peters til Rom, hvor han studerede hos Antonio Piccinni fra 1873 til 1876. Han fuldendte sine studieår i 1880 efter ydermere at have opholdt sig i München og Paris.

Arbejdsliv 
Peters uddannede sig til historiemaler, men hans maleri tog derefter en mere folkloristisk drejning med udstillinger i Danmark. I slutningen af 1870erne blev han tiltrukket af den franske naturalisme i Paris. Da han kom til Skagen første gang i 1881, var det med alle sine udlandserfaring fra rejserne til Tyskland, Rom og Paris frisk i erindringen, og inspirationen herfra bidrog derved til modernismens gennembrud i nordisk maleri.

Efter at have mødt Michael og Anna Ancher under sit første besøg i Skagen, vendte han tilbage igen i 1882 og 1883 og lærte her Christian Krogh, P.S. Krøyer og Eilif Peterssen at kende. Han var en af de første af Skagensmalerne som malede fiskere på Brøndums Hotel i Skagen, et motiv som senere blev taget op af både Michael Ancher og P.S. Krøyer. Sidenhen lykkedes det William Peters at få et af sine malerier fra Skagen Høstutstillingen i Oslo i 1882.

I 1885 blev han lærer på Statens håndverks- og kunstindustriskole i Oslo, en stilling han beholdt indtil 1932. Ud over malerier og raderinger skabte han glasvinduer, for eksempel i Sankt Olav domkirke i Oslo.

Kilder 
 Denne artikel baseres på artiklen Wilhelm Peters på den engelsksprogede Wikipedia.

Notater

Eksterne henvisninger 
  

Malere fra Norge
Personer fra Oslo
Skagensmalere
Motionsløb

Motionsløb er en form for konkurrence, hvor motionen i sig selv er målet, og konkurrence er midlet. Motionsløb ses i flere forskellige former, men er oftest brugt om løbekonkurrencer. Der findes dog også motionsløb med fokus på rulleskøjter, cykling og lignende begivenheder. Længden af et motionsløb kan variere, fra 1 kilometer og ofte op til et maraton. 

Danmark er det land i verden, der har den højeste frekvens af maratonløbere per indbygger, med 36 per 10.000..

De to motionsløb med flest deltagere i Danmark er Eremitageløbet og Royalrun.

Referencer 

 

Løbesport
Witham

Witham er en by i Braintree-distriktet, Essex, England, med et indbyggertal (pr. 2015) på 26.035. Byen ligger 59 km fra London. Den nævnes i Domesday Book fra 1086, hvor den kaldes Witham.

Referencer 

Byer i England
Essex
Lichfield

Lichfield er en by i Lichfield-distriktet, Staffordshire, England, med et indbyggertal (pr. 2015) på 33.726. Distriktet har et befolkningstal på 103.061 (pr. 2015). Byen ligger 176 km fra London. Den nævnes i Domesday Book fra 1086, hvor den kaldes Lece/Licefelle.

I 2009 fandt man Staffordshireskatten knap 6 km sydvest for Lichfield.

Referencer 

Byer i England
Staffordshire
Wells

Wells er en by i Mendip-distriktet, Somerset, England, med et indbyggertal (pr. 2015) på 10.725. Byen ligger 182 km fra London. Den nævnes i Domesday Book fra 1086, hvor den kaldes Welle/Wella.

Referencer 

Byer i England
Somerset
Bedford

Bedford er grevskabshovedstad (County town) i Bedford-distriktet, Bedfordshire, England, med  indbyggere. Distriktet har et befolkningstal på 166.252 (pr. 2015). Byen ligger 74 km fra London. Den nævnes i Domesday Book fra 1086, hvor den kaldes Bedeford.

Referencer

Eksterne henvisninger 

Byer i England
County towns i Storbritannien
Bedfordshire
Bedford (flertydig)

Bedford kan have flere betydninger:

 Bedford, Bedfordshire, England
 Borough of Bedford
 Bedford Vehicles - bilproducent
 Bedford (Indiana), USA
 Bedford (Greater Manchester), England
 Bedford-Stuyvesant, New York, USA
Osram

Osram er både et varemærke for lyspærer, lysstofrør og andre belysningsprodukter og et firmanavn for en tysk producent af samme varer og for flere underselskaber af den tyske producent. Osram er ved siden af Philips verdens største lyspæremærke. Efter betydelige frasalg var der 26.200 medarbejdere per 30. september 2018 og 3,5 milliarder € (cirka 26 mia. DKK) i omsætning i 2018/19.

Betegnelsen osram blev registreret som varemærke allerede i 1902 og er et portmanteau-ord sat sammen af navnene osmium og wolfram, grundstoffer som anvendes til glødetråde i glødelamper.

Osram GmbH
Osram GmbH blev dannet i 1919 da industriselskaberne  AEG, Siemens & Halske og Deutsche Gasglühlicht slog deres produktion af glødelamper sammen. Selskabet har siden 1978 været et datterselskab af Siemens AG. Osram GmbH har hovedkontor i München. Selskabet omsatte for 26 milliarder kroner i 2018/19. Den tyske selskabsbetegnelse GmbH betyder Gesellschaft mit beschränkter Haftung, det vil sige «selskab med begrænsede hæftelser».

Osramhuset i København
Fra 1953 til 1980 havde Osram dansk hovedsæde på Valhalsgade på Nørrebro i København. Huset har siden en renovering i 2009 fungeret som kommunalt kultur- og medborgerhus, men bærer stadig det karakteristiske Osram-logo over indgangspartiet.

Eksterne henvisninger

 Osrams internationale webside

Etableret i 1916
Etableret i 1919
Elektronikvirksomheder fra Tyskland
Varemærker
Belysning
Prins Gabriel af Sverige

Prins Gabriel af Sverige (Gabriel Carl Walther, født 31. august 2017) er en svensk prins og hertug af Dalarna. Han er andet barn og søn af prins Carl Philip og prinsesse Sofia. Han er det sjette barnebarn og fjerde mandelige barnebarn af Carl 16. Gustav af Sverige og dronning Silvia af Sverige. Han er yngre bror til Prins Alexander af Sverige og ældre bror til Prins Julian af Sverige.

Fødsel 
Prins Gabriel blev født den 31. august 2017 kl 11.24 på Danderyd Hospital i Danderyd, Sverige. Prins Carl Phillip var til stede ved sin søns fødsel. Prinsens fulde navn er Gabriel Carl Walther og han er hertug af Dalarna, som blev annonceret af Gabriels bedstefar, kong Carl XVI Gustaf, den 4. september 2017. Te Deum-gudstjenesten fandt sted den 4. september 2017 for at ære og fejre prins Gabriels fødsel.

Dåb 
Den 25. september 2017 blev det annonceret, at dåben af prins Gabriel vil finde sted den 1. december 2017 i det kongelige kapel på Drottningholm Slot.

Prinsens faddere er prinsesse Madeleine, Sofias søster Sara Hellqvist, Carl Philips fætter Thomas de Toledo Summerlath, samt Carl Philip og Sofias venner Oscar Kylberg og Carolina Pihl.

Titler, ordner og udmærkelser 

 31. august 2017 - 6. oktober 2019: Hans kongelige højhed Gabriel, Prins af Sverige, Hertug af Dalarna

 7. oktober 2019 - nu: Prins Gabriel, hertug af Dalarna.

Ordner og dekorationer 
 : Ridder af Serafimerordenen - regnes fra fødselen, modtaget insignier ved dåben.
 : Ridder af Karl XIIIs orden - regnes fra fødselen.

Referencer 

Huset Bernadotte
Prinser fra Sverige
Hertuger af Dalarna
Personer fra Stockholm
Riddere af Serafimerordenen
The Real Adventures of Jonny Quest

The Real Adventures of Jonny Quest er den tredje serie af Hanna-Barberas Jonny Quest. I Danmark blev tv-serien først sendt på TV2, og senere på Cartoon Network.

Figurer 
 Jonny Quest
 Hadji
 Jessie Bannon
 Dr. Benton Quest
 Race Bannon
 Jeremiah Surd

Eksterne henvisninger 
 

Jonny Quest
Amerikanske tv-serier fra 1990'erne
Tv-programmer fra Cartoon Network
Rørsump

Rørsump er en lavmose, der er overgroet med rør, det vil sige siv og græsarter, ofte dyrket og brugt af mennesker for høst af afgrøder såsom sukkerrør, papyrus eller tagrør. Rørsump er forskellig fra ellesump, da rørsump overgroes mest af sivarter og dyrkes af mennesker, hvorimod ellesump overgroes typisk af el-arter og dyrkes ikke længere af mennesker, siden stævningsskov gik ud af brug.
Rørsumpe er vigtige former for randzoner. I Danmark er rørsumpe et af de få steder, besøgt af trækfuglen dværgmåge.

Man mener, at vilde sukkerrørbestande opstod i rørsumpe ved flodbredder i Asien.

I danske rørsumpe kan der især vokse det aggressive tagrør, som overtager hele mosen ved at udskille væksthæmmende stoffer, der stopper konkurrenceplanterne fra at vokse ved siden af den.

I danske rørsumpe vokser der også følgende planter:
 Gul iris
 Bittersød Natskygge
 Tuekæruld
 Glanssolhat
 Kattehale
 Duskfredløs
 Smalbladet dunhammer
 Bredbladet dunhammer

Kildehenvisninger 

Biologi
Moser
Naturtyper i Danmark
Kvalifikation til VM i fodbold for kvinder 2019, UEFA - Gruppe 4

UEFAs gruppe 4 til kvalifikationen til VM i fodbold for kvinder 2019 består af fem hold: Sverige, Danmark, Ukraine, Ungarn og Kroatien. Sammensætningen af de syv grupper til det indledende gruppespil blev besluttet ved lodtrækning, der blev holdt den 25. april 2017, hvor holdene var seedet i følge deres koefficient ranking.

Stillingen

Kampe 
Tiderne er CEST (UTC+2) for datoer mellem 26. marts og 28. oktober 2017 og mellem 25. marts og 27. oktober 2018, for andre datoer er tiderne CET (UTC+1).

Målscorere
 Resultatet af den aflyste kamp Sverige-Danmark er ikke medregnet.

6 mål
 Sanne Troelsgaard

5 mål
 Nadia Nadim
 Pernille Harder

3 mål

 Kosovare Asllani
 Daryna Apanaschenko
 Zsanett Jakabfi
 Fanni Vágó

2 mål

 Sandra Žigić
 Stina Blackstenius
 Lina Hurtig
 Tetyana Kozyrenko

1 mål

 Signe Bruun
 Nanna Christiansen
 Nicoline Sørensen
 Simone Boye Sørensen
 Theresa Nielsen
 Isabella Dujmenović
 Ivana Rudelic
 Nilla Fischer
 Caroline Seger
 Elin Rubensson
 Hanna Folkesson
 Matea Bosnjak
 Olha Ovdiychuk
 Henrietta Csiszár

Referencer 

Kvalifikation til VM i fodbold for kvinder 2019
Viktorija Borsjtjenko

Viktorija Borsjtenko (ukrainsk: Вікторія Борщенко, født 5. januar 1986 i Kherson) er en kvindelig ukrainsk håndboldspiller, som spiller for Rostov-Don og det ukrainske landshold. Hun flyttede til Rostov-Don i 2013.

Referencer 

Håndboldspillere fra Ukraine
Håndboldspillere fra Rostov-Don
Laure Boulleau

Laure Boulleau (født 22. oktober 1986) er en fransk fodboldspiller, der spiller for den franske klub Paris Saint-Germain Féminines i Division 1 Féminine. Hun spiller hovedsagelig som midtbanespiller.

Eksterne henvisninger 
 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Paris Saint-Germain Féminines
Luka Stepančić

Luka Stepančić (født 20. november 1990 i Pula, Kroatien) er en kroatisk håndboldspiller, der til dagligt spiller for klubben SC Pick Szeged i Ungarn.

Han deltog under EM i håndbold 2020 i Sverige/Østrig/Norge.

Referencer

Eksterne henvisniger 

 

Håndboldspillere fra Kroatien
Håndboldspillere fra Paris Saint-Germain HB
Håndboldspillere fra RK Zagreb
Håndboldspillere fra SC Pick Szeged
Rodrigo Corrales

Rodrigo Corrales (født 24. januar 1991 i Cangas, Spanien) er en spansk håndboldspiller, der til dagligt spiller for klubben Paris Saint-Germain Handball i Frankrig.

Referencer

Eksterne henvisninger 
 

Håndboldspillere fra Spanien
Deltagere for Spanien ved sommer-OL 2020
Håndboldspillere ved sommer-OL 2020
Olympiske bronzemedaljevindere fra Spanien
Medaljevindere ved sommer-OL 2020
Jovo Damnjanović

Jovo Damnjanović (født 24. december 1996 i Nikšić, Montenegro) er en montenegrinsk/arabisk håndboldspiller, der til dagligt spiller for klubben Paris Saint-Germain Handball i Frankrig.

Referencer

Eksterne henvisninger 

Håndboldspillere fra Qatar
Håndboldspillere fra Montenegro
Nedim Remili

Nedim Remili (født 18. juli 1995 i Créteil) er en fransk håndboldspiller, der til dagligt spiller for klubben Paris Saint-Germain Handball i Frankrig.

Referencer

Eksterne henvisninger 
 

Håndboldspillere fra Frankrig
Håndboldspillere ved sommer-OL 2020
Olympiske mestre fra Frankrig
Medaljevindere ved sommer-OL 2020
Olympiske medaljevindere i håndbold
Luka Karabatic

Luka Karabatic (født 19. april 1988 i Strasbourg) er en fransk håndboldspiller, der til dagligt spiller for klubben Paris Saint-Germain Handball i Frankrig.

Han er lillebror til Nikola Karabatic.

Referencer

Eksterne henvisninger 
 

Håndboldspillere fra Frankrig
Meliade

Meliade eller Meliai ( Meliai eller Μελιάδες Meliades) var i græsk mytologi normalt anset som nymfer i asketræ, hvis navn de delte. Ifølge Hesiod blev Meliades (formentlig i betydningen af alle tre nymfer) født af en bloddråbe, der faldt på Gaia (Jorden), da Kronos kastrerede Uranus. I Hesiods Værker og dage er asketræerne, der måske betyder Meliade-nymferne, stamfader til den generation af mænd, der tilhørte Hesiods Bronzealder.

Referencer 

Græsk mytologi
Luftrør

Luftrøret er en mukøs membrankanal der løber i forlængelse af strubehovedet efter dens udgang ved underkanten af ringbrusken, hvor den fungerer som luftvej ned til lungerne. Efter udspring ved ringbrusken er trachea omringet skiftevist af C-formede hyalinbrusk hestesko (Latin: cartilagines tracheales) samt de elastiske membraner der forbinde disse ringe. Åbningerne i hesteskoene lukkes af en lang glat muskel, musculus trachealis.

Problemer med luftrøret, såsom kraftig hævelse, fremmedlegemeblokage, eller andre situationer der kan forhinde dens funktion er årsag til kvælning.

Struktur 
Det indre hulrum i luftrøret holdes permanent åbent af dens bruskskelet, modsat spiserøret som er sammenklappet når der ikke er føde i det. Bruskskelletet består af 16-20 hesteskoformede ringe og deres elastiske membraner, som sørger for at luftrøret ikke kollapser ved undertryk og at der derfor altid er frie luftveje i trachea.

Bruskringene betegnes cartilagines tracheales, og de elastiske membraner imellem ligamentii anularia. Desuden er den første bruskring også forbundet superiort til ringbrusken via ligamentum cricotracheale.

Diameteren på det indre hulrum ligger på omkring 1,5 til 2 centimeter, og reguleres af musculus trachealis, som løber nedad langs bagsiden af trachea, hvor den hæfter sig i de åbne ender af de hesteskoformede bruskringe. Regulering af diameteren har til formål at øge lufttrykket i trachea for at bedre facilitere udskiftningen af luft i alveolerne.

Forløb og relationer 
Luftrøret løber hele vejen fra udgangen af strubehovedet ved undersiden af ringbrusken, ned til bifurcatio tracheae hvor den deler sig i de to hovedbronchier, som har samme overordnede struktur som selve luftrøret.

Selve forløbet fordeles i en halsdel (pars cervicales) samt en brystdel (pars thoracica). Halsdelen ligger præcist medialt, og løber langst de cervicale ryghvirvler nedad halsen hvor den overgår til brystdelen. Brystdelen fortsætter fra det thorakale indløb ned til bifurcatio, og er også hovedsageligt medialt placeret.

Halsdelens relationer 

 Skjoldbruskkirtlen, superoanteriort
 Venii thyroideae inferiores, anteriort efter udgang fra den inferiore del af skjoldbruskkirtlen
 Musculus sternohyoideus og sternothyroideus, lateroanteriort
 Halsfascien, anteriort
 Spiserøret, dorsalt
 Nervus laryngeus recurrens, laterodorsalt langs med luftrøret

Brystdelens relationer 

 Arcus aortae, til venstre for luftrøret omkring 4. brysthvirvel. Forskyder luftrøret svagt til højre her
 Truncus braciocephalicus til højre og anteriort for luftrøret, snor sig opad langs denne så den til sidste ligger lateralt for denne
 Arteria carotis communis sinistra og dextra snor sig begge to op langs luftrørets lateralsider. Sinistra ligger først anteriort for luftrøret, men snor sig op lateralt på samme måde som braciocephalicus
 Vena brachiocephalica sinistra krydser anteriort luftrøret, profundt for truncus braciocephalicus og arteria carotis communis sinistra
 Brystdelen er forstat i tæt relation til spiserøret, som stadig ligger dorsalt.
 Vena azygos til højre for enden af trachea, krydser superiort over broncus principalis dextra.
 Højre lunge

Referencer 

Anatomi
Tour of Britain 2017

Tour of Britain 2017 var den 78. udgave af det britiske landevejscykelløb. Løbet foregik i perioden 3. til 10. september 2017. Løbet var en del af UCI Europe Tour 2017 og var i kategorien 2.HC. Hollandske Lars Boom fra  blev den samlede vinder af løbet for anden gang i karrieren.

Hold og ryttere

Danske ryttere 
 Mads Würtz Schmidt kørte for

Etaperne

1. etape

2. etape

3. etape

4. etape

5. etape

6. etape

7. etape

8. etape

Resultater

Eksterne henvisninger 
 
 

2017
UCI Europe Tour 2017
Odmar Færø

Odmar Færø (født 1. november 1989) er en færøsk fodboldspiller, der spiller for KÍ Klaksvík og for Færøernes fodboldlandshold. Han har tidligere spillet for B36 Tórshavn, Brøndby IF, Keith, Forfar Athletic og Banks O' Dee.

Referencer

Eksterne henvisninger 

 

Fodboldspillere fra B36
Fodboldspillere fra Brøndby IF
Fodboldlandsholdsspillere fra Færøerne
Trilateration

Indenfor geometri er trilateration en type måling, der anvendes til at bestemme et punkts placering ved afstandsmåling og brug af geometrien fra kugler, cirkler og trekanter.

Trilateration finder praktisk anvendelse i forbindelse med landmåling og navigation, herunder globale positioneringssystemer, f.eks. GPS og GLONASS.. I modsætning til triangulering involverer det ikke måling af vinkler.

Referencer 

Geometri
Povl Kristian Mortensen

Povl Kristian Mortensen (født 4. februar 1964), ofte blot kaldet Povl Kristian, er en dansk komponist og producer. Han er især kendt for at have lavet musikken til film som En kort en lang, Pusher og Sover Dolly på ryggen. Han har også produceret flere plader, blandt andet Lars H.U.G.'s 10 sekunders stilhed (2014). Dokumentarfilmen Hugland (2016) handler om indspilningen af dette album.

Film (komponist) 
 To mand i en sofa (1994)
 Pusher (1996)
 Let's get lost (1997)
 Seth (1999)
 En kort en lang (2001)
 Comeback (2008)
 Se min kjole (2009)
 Sover Dolly på ryggen (2012)
 Præsidenten fra Nordvest (2017)

Referencer

Eksterne henvisninger 
 
 

Filmkomponister fra Danmark
Musikproducere fra Danmark
Johannes L. Jensen

Johannes Lundsfryd Jensen (født 13. juli 1974) er dansk kommunalpolitiker og nuværende borgmester i Middelfart Kommune, valgt for Socialdemokratiet. Lundsfryd overtog efter Steen Dahlstrøms fratrædelse fra posten i september 2017.

Politisk karriere 
Jensen blev først valgt til byrådet i Middelfart Kommune i 2009, hvor han fik 195 personlige stemmer. I 2013 fik Jensen 561 personlige stemmer, hvilket var næstflest på den socialdemokratiske liste. I 2015 blev han udpeget til "kronprins af Middelfart" i Magasinet Danske Kommuner. Da Steen Dahlstrøm i september 2017 valgte at trække sig med øjeblikkelig virkning efter 31 år på posten, valgte et flertal (bestående af S, SF og Enhl.) at pege på Jensen som ny borgmester. Ved valget i 2017 fik Jensen 5.333 personlige stemmer, hvilket er det højeste antal en politiker i Middelfart Kommune har opnået i moderne tid.

Referencer 

Borgmestre fra Socialdemokraterne
Borgmestre i Middelfart
Borgmestre i Danmark 2018-2021
Borgmestre i Danmark 2022-2025
Sophie Aldred

Sophie Aldred (født 20. august 1962 i Greenwich i London i England) er en skuespillerinde og tv-vært. Hun er mest kendt for at ha spillet Ace i science fiction-serien Doctor Who. Hun blev født i Greenwich og voksede op i Blackheath, London.

Eksterne henvisninger 
 

Skuespillere fra England
Personer fra London
Alethea Charlton

Alethea Blow Charlton (født 9. august 1931 i Yorkshire i England, død 6. maj 1976) var en skuespillerinde.

Charlton spilte i den aller første Doctor Who-historie, An Unearthly Child i 1963. Hun spillede senere i historien The Time Meddler fra 1965.

Hun spillet også i TV-serierne Z Cars, The Gold Robbers, The Borderers, Doomwatch, Out of the Unknown og Upstairs, Downstairs.

Eksterne henvisninger 
 

Skuespillere fra England
Jenna Coleman

Jenna-Louise Coleman (født 27. april 1986 i Blackpool, Lancashire, England), professionelt kendt som Jenna Coleman, er en engelsk skuespiller, som er bedst kendt for sin rolle som Clara Oswald i den britiske science fiction-serie Doctor Who, Jasmine Thomas i den britiske sæbeopera Emmerdale og som dronning Victoria i ITV-serien Victoria. Hun begyndte sin skuespillerkarriere i en ung alder, som et medlem af en teatergruppe kaldt In Yer Space.

Filmografi

Tv 
 Victoria (2016)
 Doctor Who (2012–2015, 2017)	
Me before you

Kilder

Eksterne henvisninger 
 

Skuespillere fra England
Anthony Carlisle

Sir Anthony Carlisle (født 15. februar 1768 i Stillington, død 2. november 1840 i London) var en engelsk kirurg.

Carlisle var 1808–24 professor i anatomi ved Royal Academy i London og der efter overkirurg ved Westminster Hospital sammesteds.
I samarbejde med William Nicholson gjorde han 1800 den vigtige opdagelse ad elektrolytisk spaltning af vand i brint og ilt.

Litteratur 
 

Kirurger
Professorer
Storbritannien i 1800-tallet